b'\n_START_ARTICLE_\nVerdensmesterskapet i rugby union for kvinner\n_START_SECTION_\nHistorie\n_START_PARAGRAPH_\nF\xc3\xb8r det f\xc3\xb8rste mesterskapet ble arrangert av det internasjonale rugbyforbundet, hadde det v\xc3\xa6rt tre tidligere turneringer av liknende format. Det f\xc3\xb8rste ble arrangert i august 1990 i New Zealand. Selv om det ikke ble regnet som et VM, ble det referert til som World Rugby Festival for Women. Landene som deltok var USA, Nederland, Russland og New Zealand - som vant etter \xc3\xa5 ha sl\xc3\xa5tt USA i finalen._NEWLINE_Den f\xc3\xb8rste turneringen som ble kalt VM i rugby union for kvinner ble arrangert i 1991 i Wales. Tolv land ble delt inn i fire grupper. USA vant etter en 19-6 seier i finalen mot England. Etter turneringen ble det bestemt \xc3\xa5 flytte neste mesterskap ett \xc3\xa5r fram slik at det ikke kolliderte med VM for menn._NEWLINE_Neste gang skulle det arrangeres i Amsterdam, men endte opp med \xc3\xa5 bli flyttet til Skottland. Det var igjen 12 deltagende land og de samme landene m\xc3\xb8ttes i finalen, men denne gangen vant England._NEWLINE_Mesterskapet i 1998 var det f\xc3\xb8rste som offisielt ble arrangert av det internasjonale rugbyforbundet. Amsterdam som skulle arrangert forrige VM var denne gangen vertskap og alle kampene ble spilt p\xc3\xa5 den nye stadion National Rugby Centre p\xc3\xa5 vestsiden av byen. Det var 16 land som deltok og New Zealand vant finalen over USA._NEWLINE_New Zealand vant de neste to mesterskapene som ble arrangert i Spania og Canada. Det var f\xc3\xb8rste gangen Canada var vertskap b\xc3\xa5de for et st\xc3\xb8rre mesterskap i rugby og for kvinner._NEWLINE_Foran mesterskapet i 2008 var det hele fire land som \xc3\xb8nsket \xc3\xa5 v\xc3\xa6re arrang\xc3\xb8r; Tyskland, Kasakhstan og S\xc3\xb8r-Afrika, men det var England som fikk mesterskapet. Kampene ble spilt p\xc3\xa5 Surrey Sports Park, s\xc3\xb8rvest for London, mens semi-finalene og finalene gikk p\xc3\xa5 Twickenham Stoop, hjemmebanen til Harlequin F.C.._NEWLINE_Frankrike arrangerte i 2014 og kampene i gruppespillet ble spilt i Marcoussis som ligger s\xc3\xb8r for Paris. Finalene gikk p\xc3\xa5 Stade Jean-Bouin, hjemmebanen til Stade Fran\xc3\xa7ais Paris._NEWLINE_Det neste mesterskapet ble flyttet ett \xc3\xa5r fram og skal skje i 2017. Dette ble gjort for ikke \xc3\xa5 kollidere med sommer-OL. Det er Irland som skal v\xc3\xa6re vertskap og kampene skal spilles i Dublin og Belfast.'